Ελλάς Γουίνιπεγκ

Η Ελλάς Γουίνιπεγκ (αγγλικά: Hellas SC Winnipeg,) είναι ελληνοκαναδικός ποδοσφαιρικός σύλλογος που εδρεύει στην πόλη Γουίνιπεγκ της πολιτείας Μανιτόμπα του Καναδά. Iδρύθηκε to 1959 ως "Ολύμπιοι" (Olympians) και το 1975 έλαβε το όνομα "Ελλάς". Έχει χρώματα κυανόλευκα και το έμβλημά της θυμίζει την ελληνική σημαία. Αγωνίζεται με επιτυχία στο πολιτειακό πρωτάθλημα της Μανιτόμπα (Manitoba Major Soccer League-MMSL), το οποίο αντιστοιχεί στο 5ο επίπεδο του καναδικού ποδοσφαιρικού συστήματος. Κατέκτησε το πρωτάθλημα το 2009. Το 2009 κατέκτησε, επίσης, το Τσάλεντζ Τρόφι Καναδά (The Challenge Trophy ή Canadian National Challenge Cup), μια από τις πιο παλιές ποδοσφαιρικές διοργανώσεις της Καναδικής Ομοσπονδίας (Canadian Soccer Association) που διεξάγεται από το 1913. Στον τελικό επικράτησε της Royal de Beauport με 1-0. Τέλος, μετέχει τακτικά στο ετήσιο ποδοσφαιρικό τουρνουά ομογενειακών ομάδων (Hellenic Soccer Tournament), το οποίο κατέκτησε το 2007.

 Το 1959 ο Μπιλ Πάπας και η Μαίρη Κελέκη ίδρυσαν στο Γουίνιπεγκ την ποδοσφαιρική ομάδα "Ολύμπιοι" (Olympians). Από το 1961 την προεδρία των Ολυμπίων ανέλαβαν ο Τζον Σκούρας και ο Ευγένης Παπαδάκης. Οι Ολύμπιοι αγωνίστηκαν στο τοπικό πρωτάθλημα Γουίνιπεγκ (The Division Greater Winnipeg) ως το 1969 και στη συνέχεια εντάχθηκαν στην Κεντρική Λίγκα της Μανιτόμπα (Manitoba Central Soccer League-MCSL). Τότε ήταν που ανέλαβε μάνατζερ και προπονητής ο Τζον Σκούρας, ο οποίος ήταν η ψυχή της ομάδας ως το 1975. Το 1975 αποφασίστηκε η ομάδα να μετονομαστεί σε "Ελλάς" (Hellas Soccer Club) και με το νέο όνομα ξεκίνησε από την 4η κατηγορία της MCSL. Την ομάδα διοικούσαν οι Λίο Μίκος, Μπιλ Τσαμπούκος και Γκας Αγγελόπουλος μαζί με τον Τζον Σκούρα. Η Ελλάς προόδευε χρόνο με το χρόνο και έφτασε στην 1η κατηγορία του πρωταθλήματος Μανιτόμπα. Το 1981 ανέλαβαν τη διοίκηση οι Μπιλ Σαΐτης, Τζορτζ Μιχαλόπουλος, Πηλέας Οικονόμου και Γκας Αγγελόπουλος, οι οποίοι παρέμειναν ως το 1988. Το 1988 ανέλαβαν ο Νικ Παπαδόπουλος με τον Τζόρτζ Υφαντή, ο οποίος ήταν ταυτόχρονα παίκτης και προπονητής. Ο σύλλογος παρέμεινε στην 1η κατηγορία ως το 1994. Τότε κατέκτησε τον τίτλο και ανέβηκε στην Ανώτερη Kατηγορία (Premier Division). Από τη χρονιά αυτή και για τα δέκα επόμενα χρόνια πρόεδρος έγινε ο Τζον Βαγιανός με αντιπρόεδρο τον Πηλέα Οικονόμου, οι οποίοι από το 1996 και για αρκετές σεζόν ενέταξαν την ομάδα στην "Molson Super Soccer Alliance", μια ημιεπαγγελματική λίγκα. Το 2001 η Ελλάς εντάχθηκε τη νεοϊδρυμενη "Manitoba Major Soccer League" και έφτασε για πρώτη φορά στον τελικό του Κυπέλλου της πολιτείας με προπονητή τον Γκας Βίλας. Από το 2003 πρόεδρος ανέλαβε ο Τζορτζ Υφαντής και στο Δ.Σ. μαζί με τους παλιούς μπήκαν πολλοί νέοι παράγοντες, όπως: Γεωργία Κωστάκου, Τομ Παπαγιαννόπουλος, Τόνυ Μπακίρ, Φρανκ Πορπίλιας, Πολ Κώστας, Πολ Συμεωνίδης, Πηλέας Οικονόμου, Άγγελος Χαραλαμπόπουλος. Το 2006 έφτασε για δεύτερη φορά στον τελικό Κυπέλλου της πολιτείας με προπονητή τον Ραλφ Μπάκε. Το 2008, στην τρίτη της παρουσία σε τελικό, κατάφερε να κατακτήσει το Κύπελλο, υπό τις οδηγίες του Πάτρικ Ντιστέφανι και στη συνέχεια αγωνίστηκε στην τελική φάση (δωδεκάδα) του Καναδικού Κυπέλλου (Canadian National Challenge Cup), όπου τερμάτισε στην 8η θέση. Το 2009, αφού κατέκτησε το πολιτειακό κύπελλο κατάφερε να κατακτήσει και το Κύπελλο Καναδά, το Τσάλεντζ Τρόφι όπως έχει πλέον μετονομαστεί. Πρόεδρος της ομάδας παραμένει ο Τζορτζ Υφαντής και προπονητής ο Κώστας Βάιλας. Η ομάδα συνεχίζει να υποστηρίζεται από την ελληνική κοινότητα του Γουίνιπεγκ, η οποία θεωρεί πως ο σύλλογος αποτελεί ένα σημαντικό κρίκο που συνδέει τη νεολαία με τις ελληνικές της ρίζες, προωθεί την ελληνική κουλτούρα και ατνιπροσωπεύει την ισχυρή ελληνική παράδοση στο Γουίνιπεγκ. Στο ρόστερ της υπάρχουν αρκετοί παίκτες ελληνικής καταγωγής, όπως οι: Τζ. Καστελάνος, Μπιλ Οικονόμου, Δημ. Υφαντής, Γιάννης Τσαλατσίδης, Θεόδωρος Συμεωνίδης. Το 2009 η Ελλάς κατάφερε να κερδίσει τον πρώτο εθνικό τίτλο της, το Κύπελλο Καναδά (Canadian Challenge Trophy), που είναι μια από τις πιο παλιές ποδοσφαιρικές διοργανώσεις της Καναδικής Ομοσπονδίας (Canadian Soccer Association), αφού διεξάγεται από το 1913. Αφού κατέκτησε το Κύπελλο Μανιτόμπα προκρίθηκε στην τελική φάση που διεξήχθη σε δυο ομίλους των πέντε ομάδων. Τερμάτισε πρώτη στον Α΄ όμιλο με τρεις νίκες και μία ήττα και έπαιξε στον μεγάλο τελικό, όπου επικράτησε με 1-0 της Ροαγιάλ ντε Μποπόρτ (Royal de Beauport). Κύπελλο Μανιτόμπα: Τελικός: Ελλάς Γ.- Λουσιτάνια: 1-0 (παράταση). Τελική φάση (Α΄ όμιλος): 1η με 9 β. (5-4 γκολ), 3 ν. - 1 ήτ. Ελλάς Γ.- Κάλγκαρι Κάλις: 2-1 Ελλάς Γ.- Γουέστ Βαν: 1-0 Ελλάς Γ.- Χάσκι Αλούμνι: 0-3 Ελλάς Γ.- Ρεάλ Τορόντο: 2-0 ΤΕΛΙΚΟΣ: Ελλάς Γουίνιπεγκ- Ροαγιάλ ντε Μποπόρτ: 1-0 (σκόρερ: Κρις Μούστο). Η πορεία της ομάδας και τα πρωταθλήματα που έχει συμμετάσχει έχουν ως εξής: 1959: Ίδρυση ως "Ολύμπιοι" (Olympians). 1959 ως 1969: Περιφερειακό πρωτάθλημα Γουίνιπεγκ (The Division Greater Winnipeg) 1969 ως 1975: Κεντρική Λίγκα της Μανιτόμπα (Manitoba Central Soccer League-MCSL) 1975: Μετονομασία σε "Ελλάς" (Hellas SC). 1975 ως 1994: Κεντρική Λίγκα της Μανιτόμπα (σταδιακή άνοδος από την 4η στην 1η κατηγορία της MCSL) 1994 ως 1996: Ανώτερη κατηγορία της Μανιτόμπα (Premier Division MCSL) 1996 ως 2001: Molson Super Soccer Alliance. 2001 ως σήμερα: Ανώτερη κατηγορία της Μανιτόμπα (Premier First Division Manitoba Major Soccer League-MMSL). Τσάλεντζ Τρόφι Καναδά: 2009. Πρωτάθλημα Μανιτόμπα (Manitoba Major Soccer League): 2009. Πρωτάθλημα 1ης κατηγορίας (Manitoba Central Soccer League): 1994 Κύπελλο Μανιτόμπα (Provincial Cup): 2008, 2009. Κύπελλο Μανιτόμπα (φιναλίστ): 2001, 2006. Τουρνουά ομογενειακών ομάδων (Hellenic Soccer Tournament): 2007. Επίσημη Ιστοσελίδα Hellas SC . Ιστοσελίδα Manitoba Major Soccer League. Hellenic Soccer Tournament Crowns Champions 2007.